Home -- Aymara -- Perform a PLAY -- 116 (Bill‘s special Christmas tree)
116. Bill jupan suma navidad arbolitopa
Danilo: “¡Janiw waliquiti, navidad arbolitonacajj tucusjjewa! Mamita, ancha jayaw suytajja.”
Mamá: “Yattatï, amuyätwa kheparutï sarsnänjja, juc’amp baratöspänwa. Sum yattajj janiw jiwasanacajj ancha kollkenïctänti.”
Danilo: “Wasürujj Rosijj mä navidad arbolito Diosarojj mayïnjja. Jupas uqhamarac mayninacajja wali llaquitäpjjaniwa.”
Danilojj tatapat pensatayna. Cunapachatï jacascänjja, anchhitanacjamaw arbolitonïnwa. Ucampis jan tatapampejj waljanacaw jan uqhamajjeti.
Mamá: “Danilo, qhayan mayaw uthasqui. Asqui ur churätam, mä arbolito alañ munta.”
Hombre: “Acjj janiw aljjcäti, wawanacajätaquiwa. Wali llaquitäspaw jan may apquirist ucajja. Feliz Navidad.”
Uca jakejj sarjjewa. Danilomp mamapampejja pampäncänjja uca ramanaca aptapjjätayna ucatsti llact’ataw sarjjapjjatayna. Pusi imill wawanacawa juncun suyascäna.
Niñas: “¿Janit mä arbolits apanipctä?”
Mamá: “Janiwa. Camacharaquiñanejja.”
Amuquiw mesar mankasiñatac kont’asipjjäna. Rosiruw wact’äna Diosar makat yuspagaraña.
Rosi: “Munat Tatit Jesús, maysmänwa mä arbolito. ¿Janit ist’quistä? Jan llaquisimti, jichhajj tardëjjewa. Yuspagara mank churatamata. Amén.”
Juc’ämjarusti, cunapachatejj wawanacajj iquiñankhänjja, Danilo may amuyasitayna. Navajapa apjjarusitayna ucatsti pichañ lawa kharjt’atayna. Ucaruw mamapamp ramanac apancatayna uc uchatayna alambremp picht’asa. Jan arbolitojj liwisiñapataquejj, mä balde ch’allampiw phoktatayna ucatjja café papelampiw ch’okantatayna.
Mamá: “¡Danilo!, ¡arbolitojj jiwaquiwa! Wali sum lurtajja. Globonac apanï uqhamarac angela. Chicanacajja musphapjjänwa.”
Rosi jupaw wali cusisitäna.
Rosi: “Danilo, take arbolitot sipansa aqhamjj janiw utjquistánti. Jesusajj oraionajj ist’ituwa.”
Cusisitawa mamarujj khomantapjjäna cunapachatejj Jesusan yurïwipata leyt’qui ucjajja.
(Biblia thaktaña)
Mamá: “Jesusan cruzapajj mä chekpach kokat luratänwa. Uca arbolito navidadat sipansa juc’amp jach’änwa. Pesebrempe cruzampejja chicthapiwa. Jesusajj jiwasanac laycu jiwañataquiw juti. Jan cruzampejja navidadajj janiw cunataquïcaspasa.”
Uñstirinaca: Parliri, Danilo, mamá, hombre, niña, Rosi
© Copyright: CEF Germany
eng_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn spa_Latn eng_Latn